2-பீனைல்-1-பென்சோதயோபீன்

2-பீனைல்-1-பென்சோதயோபீன் (2-Phenyl-1-benzothiophene) என்பது C14H10S என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரோமாட்டிக் சேர்மமான இது மருந்து உற்பத்தியில் இடைநிலைப் பொருளாகப் பொதுவாகப் பயன்படுத்தப்படுகிறது. அல்சைமர் நோய்க்கு சிகிச்சையளிக்கப் பயன்படுத்தப்படும் மருந்துகளில் இச்சேர்மத்தின் வழிப்பெறுதிகள் உள்ளன. மேலும் இதன் அமைப்பு தேர்ந்தெடுக்கப்பட்ட ஈசுட்ரோசன் ஏற்பி பண்பேற்று மருந்துகளான ரலாக்சிஃபீன் மற்றும் அர்சாக்சிஃபீன் ஆகியவற்றில் உள்ளது. 

மருந்துத் துறையில் இதன் பயன்பாடுகளுக்கு கூடுதலாக, 2-பீனைல்-1-பென்சோதயோபீன் என்பது பூச்சிக்கொல்லித் தயாரிப்பில் ஓர் இடைநிலைப் பொருளாகும். பொதுவாக, 2-பீனைல்-1-பென்சோதயோபீன் மூன்று தயாரிப்பு முறைகள் மூலம் உற்பத்தி செய்யப்படுகிறது:
பென்சோதயோபீனின் அரைலேற்ற வினை;
2-பென்சோதயோபீன் போரோனிக் அமிலத்திற்கும் பென்சீன் கொடையளிக்கும் சேர்மத்திற்கும் இடையிலான இணைப்பு வினை; 
 அரோமாட்டிக்கு மூலக்கூறுகளின் வளையமாதல் வினை என்பன இத்தயாரிப்பு முறைகளாகும். 

மேற்கோள்கள்

பகுப்பு:பீனைல் சேர்மங்கள்
பகுப்பு:பென்சோதயோபீன்கள்
பகுப்பு:கரிமச் சேர்மங்கள்